CELEX: 32017R1228
Language: lt
Date: 2017-03-20 00:00:00
Title: 2017 m. kovo 20 d. Komisijos deleguotasis reglamentas (ES) 2017/1228 dėl išorinio ir vidinio tinko organinių rišiklių pagrindu, kuriam taikomas darnusis standartas EN 15824, ir tinko skiedinių, kuriems taikomas darnusis standartas EN 998-1, klasifikavimo pagal degumą sąlygų, neatliekant bandymų (Tekstas svarbus EEE. )

8.7.2017   
            
            
               LT
            
            
               Europos Sąjungos oficialusis leidinys
            
            
               L 177/4
            
         KOMISIJOS DELEGUOTASIS REGLAMENTAS (ES) 2017/1228
   2017 m. kovo 20 d.
   dėl išorinio ir vidinio tinko organinių rišiklių pagrindu, kuriam taikomas darnusis standartas EN 15824, ir tinko skiedinių, kuriems taikomas darnusis standartas EN 998-1, klasifikavimo pagal degumą sąlygų, neatliekant bandymų
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. kovo 9 d. Europos Parlamento ir Tarybos reglamentą (ES) Nr. 305/2011, kuriuo nustatomos suderintos statybos produktų rinkodaros sąlygos ir panaikinama Tarybos direktyva 89/106/EEB (1), ypač į jo 27 straipsnio 5 dalį,
   kadangi:
   
               (1)
            
            
               statybos produktų su degumu susijusių eksploatacinių savybių klasifikavimo sistema nustatyta Komisijos deleguotuoju reglamentu (ES) 2016/364 (2). Deleguotasis reglamentas taikomas įvairiems statybos produktams, įskaitant ir išorinį ir vidinį tinką organinių rišiklių pagrindu ir tinko skiedinius;
            
         
               (2)
            
            
               išorinio ir vidinio tinko organinių rišiklių pagrindu, kuriam taikomas darnusis standartas EN 15824, ir tinko skiedinių, kuriems taikomas darnusis standartas EN 998-1 bandymai parodė, kad jų su degumu susijusios eksploatacinės savybės yra stabilios ir nuspėjamos, jei jie atitinka tam tikras sąlygas dėl didžiausio organinių medžiagų kiekio produkte, substratui taikomos didžiausios masės ploto vienetui ir su degumu susijusių substrato eksploatacinių savybių;
            
         
               (3)
            
            
               todėl, laikantis tokių sąlygų, be papildomų bandymų turėtų būti laikoma, kad išorinis ir vidinis tinkas organinių rišiklių pagrindu, kuriam taikomas darnusis standartas EN 15824, ir tinko skiediniai, kuriems taikomas darnusis standartas EN 998-1, atitinka tam tikrą su degumu susijusią eksploatacinių savybių klasę, nustatytą Deleguotuoju reglamentu (ES) 2016/364,
            
         PRIĖMĖ ŠĮ REGLAMENTĄ:
   1 straipsnis
   Be bandymų turi būti laikoma, kad priede nustatytas sąlygas atitinkantys išorinis ir vidinis tinkas organinių rišiklių pagrindu, kuriam taikomas darnusis standartas EN 15824, ir tinko skiediniai, kuriems taikomas darnusis standartas EN 998-1, atitinka priede nurodytas eksploatacinių savybių klases.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. kovo 20 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 88, 2011 4 4, p. 5.
   
      (2)  2015 m. liepos 1 d. Komisijos deleguotasis reglamentas (ES) 2016/364 dėl statybos produktų degumo klasifikavimo pagal Europos Parlamento ir Tarybos reglamentą (ES) Nr. 305/2011 (OL L 68, 2016 3 15, p. 4.)
   
      PRIEDAS
      
                  Produktai (1)
                  
               
               
                  Didžiausias organinių medžiagų kiekis (2)
                  
                  (svorio %)
               
               
                  Didžiausia masė ploto vienetui (3)
                  
                  (kg/m2)
               
               
                  Klasė (4)
                  
               
            
                  Išorinis ir vidinis tinkas organinių rišiklių pagrindu, kuriam taikomas darnusis standartas EN 15824
               
               
                  ≤ 9,0
               
               
                  ≤ 4,0
               
               
                  B-s2, d0
               
            
                  Išorinis ir vidinis tinkas organinių rišiklių pagrindu, kuriam taikomas darnusis standartas EN 15824
                  ir
                  tinko skiediniai, kuriems taikomas darnusis standartas EN 998-1
               
               
                  ≤ 2,5
               
               
                  ≤ 6,0
               
               
                  A2 – s1, d0
               
            
                  ≤ 4,0
               
               
                  ≤ 4,0
               
            
                  ≤ 5,0
               
               
                  ≤ 2,0
               
            
         (1)  Pastos arba miltelių pavidalo produktai, naudojami vidaus ir išorės sienoms, kolonoms, pertvaroms ir luboms dengti. Substratų eksploatacinės savybės turi būti bent A2 – s1, d0 klasės, o tankis – ne mažesnis kaip 525 kg/m3.
      
         (2)  Susijęs su kietųjų medžiagų kiekiu (atitinkančiu substratui naudojamą visiškai išdžiūvusį gipsą / dangą).
      
         (3)  Susijęs su šlapiu produktu (paruoštu naudoti).
      
         (4)  Deleguotojo reglamento (ES) 2016/364 priedo 1 lentelėje nustatyta klasė.